stanford-oval/wikipedia huggingface dataset:
มาฮัม อังคา

| มาฮัม อังคา Maham Anga |
| --- | --- |
ที่นั่งด้านล่าง มหาราชอัคบาร์ หมายถึงตำแหน่งของมาฮัม อังคาในราชสำนัก

De facto regent of the Mughal Empire
ดำรงตำแหน่ง 1560–1562
กษัตริย์: มหาราชอัคบาร์
 
ข้อมูลส่วนบุคคล
เสียชีวิต: 25 มิถุนายน 1562 อัคระ, อินเดีย
ที่ไว้ศพ: Adham Khan's Tomb, เดลลี Adham Khan's Tomb, เดลลี
ศาสนา: อิสลาม
คู่สมรส: นาดิม ข่าน
บุตร: บาฉี ข่าน อดัม ข่าน

มาฮัม อังคา (อังกฤษ: Maham Anga เสียชีวิตในปี 1562) เป็นหัวหน้าพยาบาลของ มหาราชอัคบาร์ เธอเป็นผู้หญิงที่ฉลาดและมีความทะเยอทะยานสูง เธอเป็นที่ปรึกษาทางการเมืองของจักรพรรดิในยามพระองค์ยังเป็นวัยรุ่นและเป็น ผู้สำเร็จราชการแทนพระองค์โดยพฤตินัย แห่ง จักรวรรดิโมกุล ตั้งแต่ปี 1560 ถึง 1562
ประวัติ

มาฮัม อังคาเป็นหัวหน้าพยาบาลของเจ้าชายอัคบาร์ ตั้งแต่ก่อนที่จะขึ้นครองราชย์ เมื่ออายุได้สิบสามในปี 1556 อดัม ข่าน ลูกของเธอ เป็นพี่เลี้ยงของมหาราชอัคบาร์ ซึ่งได้รับการยกย่องว่าเป็นหนึ่งในสมาชิกของราชวงศ์ เธอฉลาดและทะเยอทะยานมาก เธอต้องการที่จะพัฒนาอำนาจของเธอเองและของลูกชายของเธอ ในปี 1560 ทั้งสองหลอกให้เจ้าชายอัคบาร์เดินทางมาที่ อินเดีย โดยไม่ให้ ไบราม ข่าน ผู้สำเร็จราชการแทนพระองค์ติดตามมา โดยอ้างว่าว่าตอนนี้เขาอายุสิบเจ็ดแล้ว เขาไม่ควรพึ่งไบราม ข่านอีกแล้ว เจ้าชายอัคบาร์จึงไล่ผู้สำเร็จราชการแทนพระองค์และส่งเขาไปแสวงบุญที่ เมกกะ หลายเดือนต่อมาไบรามก็ถูกลอบสังหารโดยชาวอัฟกานิสถานและอำนาจทั้งหมดก็ตกเป็นของ มาฮัม อังคะ ทั้งสิ้น
ในวัฒนธรรมสมัยนิยม

Ila Arun รับบทเป็นมาฮัมในภาพยนตร์เรื่อง Jodhaa Akbar (2008).
Ashwini Kalsekar รับบทเป็นมาฮัมในละครโทรทัศน์เรื่อง Jodha Akbar.
Jaya Bhattacharya รับบทเป็นมาฮัมในละครโทรทัศน์เรื่อง Bharat Ka Veer Putra - Maharana Pratap.
หนังสืออ่านเพิ่มเติม

Mughal Architecture of Delhi : A Study of Mosques and Tombs (1556-1627 A.D.), by Praduman K. Sharma, Sundeep, 2001, ISBN 81-7574-094-9. Chapter 4.
B.V. Bhavan 'The Mughal Empire' (Bombay 1974) The Cambridge History of India v.4 Abu'l Fazl 'Akbarnama' Badauni.
มิชชันนารี

มิชชันนารีคาทอลิกคณะมิสซังต่างประเทศแห่งกรุงปารีสกำลังอำลาญาติพี่น้อง ก่อนออกเดินทางไปเผยแผ่ศาสนาคริสต์ยังดินแดนตะวันออกไกล
มิชชันนารี (อังกฤษ: missionary) คือ สมาชิกองค์การทางศาสนา ที่ถูกส่งไปยังต่างแดนเพื่อทำการประกาศข่าวดีและรับใช้พระเป็นเจ้าหรือศาสนจักร ในงานด้านการศึกษา การรู้หนังสือ ความยุติธรรมทางสังคม สาธารณสุข และการพัฒนาเศรษฐกิจ คำว่า "มิชชัน" มาจากภาษาละติน missionem ซึ่งแปลว่า การส่งออกไป
มิชชันนารีมักทำงานรวมกันเป็นองค์กรเรียกว่า มิชชัน (โปรเตสแตนต์) หรือ มิสซัง (โรมันคาทอลิก) และเรียกสำนักงานของมิชชันนารีว่า ศูนย์มิชชัน (โปรเตสแตนต์) หรือ สำนักมิสซัง (โรมันคาทอลิก)
แหล่งข้อมูลอื่น

AskAMissionary.com เก็บถาวร 2008-05-13 ที่ เวย์แบ็กแมชชีน
มิชาล เหงียน

| ข้อมูลส่วนตัว |
| --- | --- | --- | --- |
วันเกิด:  4 ธันวาคม พ.ศ. 2532 (34 ปี)
สถานที่เกิด:  สาธารณรัฐเช็ก
ส่วนสูง:  1.84 m (6 ft 1⁄2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  แอร์ฟอร์ซ เซ็นทรัล
สโมสรอาชีพ*
| ปี |  ทีม |  ลงเล่น |  (ประตู) |
| 2018– |  แอร์ฟอร์ซ เซ็นทรัล |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มิชาล เหงียน (อังกฤษ: Michal Nguyen; เกิด 4 ธันวาคม 2532) นักฟุตบอลอาชีพชาวเวียดนามเชื้อสายเช็กปัจจุบันลงเล่นให้กับ แอร์ฟอร์ซ เซ็นทรัล และ ทีมชาติเวียดนาม ในตำแหน่งกองหลังโดยเหงียนมีบิดาเป็นชาวเช็กและมีมารดาเป็นชาวเวียดนาม
มาร์ก ฮิวส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เลสลี มาร์ก ฮิวส์
วันเกิด:   (1963-11-01) 1 พฤศจิกายน ค.ศ. 1963 (61 ปี)
สถานที่เกิด:  รัวบอน, เร็กซ์แฮม  เวลส์
ส่วนสูง:  1.78 m (5 ft 10 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 1980–86 |  แมนเชสเตอร์ยูไนเต็ด |  89 |  (37) |
| 1986–88 |  บาร์เซโลนา |  28 |  (4) |
| 1987–88 |  → ไบเอิร์นมิวนิก (ยืมตัว) |  18 |  (6) |
| 1988–95 |  แมนเชสเตอร์ยูไนเต็ด |  256 |  (83) |
| 1995–98 |  เชลซี |  95 |  (25) |
| 1998–2000 |  เซาแทมป์ตัน |  52 |  (2) |
| 2000 |  เอฟเวอร์ตัน |  18 |  (1) |
| 2000–02 |  แบล็กเบิร์นโรเวอส์ |  50 |  (6) |
ทีมชาติ
| 1984–1999 |  เวลส์ |  72 |  (16) |
จัดการทีม
1999–2004:  ทีมชาติเวลส์
2004–2008:  แบล็กเบิร์นโรเวอส์
2008–2009:  แมนเชสเตอร์ซิตี
2010–2011:  ฟูลัม
2012:  ควีนส์พาร์กเรนเจอส์
2013–2018:  สโตกซิตี
2018:  เซาแทมป์ตัน
2022–2023:  แบรดฟอร์ดซิตี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เลสลี มาร์ก ฮิวส์ (อังกฤษ: Leslie Mark Hughes) มีชื่อเล่นในวงการฟุตบอลว่า สปาร์กี้ เป็นอดีตนักฟุตบอลทีมชาติเวลส์ โดยล่าสุดเขาเป็นผู้จัดการทีมให้กับแบรดฟอร์ดซิตี ในอีเอฟแอลลีกทู
ฮิวส์เคยเป็นผู้จัดการทีมหลายสโมสร ได้แก่ แบล็กเบิร์นโรเวอส์, แมนเชสเตอร์ซิตี, ฟูลัม, ควีนส์พาร์กเรนเจอส์, สโตกซิตี และ เซาแทมป์ตัน ผลงานในการรับใช้ชาติของเขาคือการลงเล่นให้ทีมชาติเวลส์ 72 นัด และยิงประตูได้ 16 ประตู
ในช่วงชีวิตการเป็นนักฟุตบอลของเขานั้นผู้คนจดจำเขาได้เป็นอย่างดีจากการลงเล่นให้แมนเชสเตอร์ยูไนเต็ดทั้ง 2 ช่วง แต่เขากลับไม่ประสบความสำเร็จนักเมื่อต้องออกไปค้าแข้งในต่างแดนกับบาร์เซโลนาในสเปนและไบเอิร์นมิวนิกในเยอรมนีตะวันตก นอกจากนี้ที่อังกฤษเขายังเคยเล่นให้สโมสรเชลซี, เซาแทมป์ตัน, เอฟเวอร์ตัน และสโมสรสุดท้ายที่เขาลงเล่นคือแบล็กเบิร์นโรเวอส์ ก่อนที่เขาจะเลิกเล่นอย่างเป็นทางการในปี 2002
เส้นทางค้าแข้ง > แมนเชสเตอร์ยูไนเต็ด

ฮิวส์ ได้เข้าร่วมทีมแมนเชสเตอร์ยูไนเต็ด หลังออกจากโรงเรียนในปี 1980 แต่ยังไม่ได้ลงเล่นในทีมชุดแรกเหมือนผู้เล่นคนอื่น จากนั้นเมื่อเขาได้รับโอกาสให้ลงสนามนัดแรกเขาก็ยิงประตูได้ทันทีและก้าวขึ้นสู่ทีมชุดใหญ่อย่างเต็มตัว และเขายังเป็นผู้เล่นคนสำคัญในนัดชิงชนะเลิศเอฟเอคัพปี 1985 ที่ทีมของเขาเอาชนะเอฟเวอร์ตันได้ 1-0 และคว้าแชมป์ในที่สุด
เส้นทางค้าแข้ง > บาร์เซโลนาและไบเอิร์นมิวนิก

ปี 1986 ฮิวส์ย้ายทีมอย่างเป็นที่ตื่นตะลึงเมื่อเทอร์รี่ เวนาเบิลส์ผู้จัดการทีมของบาร์เซโลนาในเวลานั้น จ่ายเงินถึง 2ล้านปอนด์  เพื่อคว้าตัวเขามาร่วมทีมพร้อมกับความหวังที่จะให้เขาเป็นคู่หูชั้นยอดของแกรี่ ลินิเกอร์กองหน้าของทีม แต่ฮิวส์ต้องพบกับความผิดหวังเมื่อไม่อาจงัดฟอร์มเก่งออกมาได้และอยู่กับทีมเพียงหนึ่งฤดูกาลจึงย้ายไปร่วมทีมไบเอิร์นมิวนิกในประเทศเยอรมันตะวันตกด้วยสัญญายืมตัว ในฤดูกาล1987-1988
เส้นทางค้าแข้ง > กลับมาแมนเชสเตอร์ยูไนเต็ดอีกครั้ง

ในเดือนพฤษภาคม ปี1988 ฮิวส์กลับมาร่วมทีมแมนเชสเตอร์ยูไนเต็ดอีกครั้งภายใต้การคุมทีมของ เซอร์ อเล็กซ์ เฟอร์กูสันผู้จัดการทีมคนใหม่ ด้วยค่าตัว 1ล้าน8แสนปอนด์ และการกลับมายังโอลด์ แทรฟฟอร์ดหนนี้เขาทำผลงานได้อย่างยอดเยี่ยม และกลายเป็นดาวยิงคนสำคัญของทีม
เขาได้รับเลือกให้เป็นนักฟุตบอลยอดเยี่ยมของพีเอฟเอ ในฤดูกาล 1988-1989 ซึ่งเป็นปีแรกที่เขากลับมาอังกฤษอีกครั้ง แต่สโมสรยังมีผลงานไม่ดีนักเมื่อจบฤดูกาลด้วยอันดับที่ 11  ปีต่อมาเขายิงคนเดียว2ประตู ใส่คริสตัล พาเลซในเอฟเอคัพนัดชิงชนะเลิศซึ่งเสมอกันไป3-3 ก่อนที่ลี มาร์ตินจะยิงประตูชัยในนัดแข่งใหม่ ส่งผลให้แมนเชสเตอร์ยูไนเต็ดคว้าแชมป์ได้เป็นครั้งแรกในรอบ5ปี และในฤดูกาล1990-1991เขายิงประตูใส่บาร์เซโลนาทีมเก่าของเขาส่งผลให้ทีมได้แชมป์ยูฟ่า คัพ วินเนอร์สคัพ และเขายังพาทีมแมนเชสเตอร์ยูไนเต็ดเข้าถึงรอบชิงชนะเลิศลีกคัพ แต่ทีมกลับพลิกล๊อคพลาดท่าให้กับเชฟฟิลด์ เว้นส์เดย์ในนัดชิงชนะเลิศ 1-0
ฤดูกาล1991-1992 ฮิวส์ต้องพลาดเหรียญแชมป์ลีกสูงสุดอย่างน่าเสียดายเมื่อลีดส์ ยูไนเต็ดเข้าป้ายอันดับที่1เมื่อจบฤดูกาล แต่ทีมของเขาก็ยังคว้าแชมป์ลีกคัพมาครองได้สำเร็จเป็นรางวัลปลอบใจเมื่อสามารถเอาชนะน็อตติ้งแฮม ฟอเรสต์ได้ในนัดชิงชนะเลิศ 1-0 จากประตูชัยของไบรอัน แม็คแคลร์
ในที่สุดฤดูกาล1992-1993 เขาก็คว้าแชมป์พรีเมียร์ลีกกับสโมสรได้เป็นครั้งแรก และในปี 1993-1994เขาก็ยังเป็นกำลังสำคัญที่ช่วยให้แมนเชสเตอร์ยูไนเต็ดคว้าดับเบิ้ลแชมป์โดยทีมสามารถป้องกันแชมป์ลีกและยังคว้าแชมป์เอฟเอคัพ โดยในถ้วยเอฟเอคัพฮิวส์เป็นหนึ่งในนักเตะที่ยิงประตูในนัดชิงชนะเลิศที่ชนะเชลซี 4-0
ฤดูกาล1994-1995 ทีมทำท่าว่าจะสร้างผลงานอันสุดยอดเมื่อมีลุ้นคว้าดับเบิ้ลแชมป์อีกสมัย โดยในลีกทีมต้องแย่งแชมป์กับแบล็กเบิร์นโรเวอส์และยังสามารถเข้าถึงรอบชิงชนะเลิศในถ้วยเอฟเอคัพได้สำเร็จ แต่ทีมกลับต้องพบกับความผิดหวังเมื่อในนัดสุดท้ายของพรีเมียร์ลีกทำได้เพียงแค่เสมอกับเวสต์แฮม ยูไนเต็ด 1-1 ทำให้แบล็กเบิร์นโรเวอส์คว้าแชมป์ลีกไปครองโดยมีคะแนนมากกว่าแมนเชสเตอร์ยูไนเต็ดเพียงแค่แต้มเดียวเท่านั้น ส่วนในเอฟเอคัพทีมต้องชิงแชมป์กับเอฟเวอร์ตัน แต่ก็ต้องผิดหวังซ้ำสองเมื่อ พอล ไรด์เอาท์นักเตะทีมเอฟเวอร์ตันยิงประตูชัยพาเอฟเวอร์ตันคว้าแชมป์ในที่สุด และฤดูกาลนั้นเป็นปีสุดท้ายของเขาในโอลด์ แทรฟฟอร์ด
เส้นทางค้าแข้ง > เชลซี

การมาถึงของแอนดี โคลทำให้เขาต้องพบกับความยากลำบากในการเป็นผู้เล่นตัวจริง เขาจึงตัดสินใจย้ายทีมไปเล่นให้กับเชลซีด้วยค่าตัว1ล้าน8แสนปอนด์ โดยเขาย้ายออกจากแมนเชสเตอร์ยูไนเต็ดในเวลาเดียวกับพอล อินซ์และอังเดร แคนเชสกี้ซึ่งย้ายออกไปร่วมทีมอินเตอร์ มิลานและเอฟเวอร์ตัน อย่างไรก็ดีการขายผู้เล่นคนสำคัญในทีมออกถึง3ราย กลับไม่ส่งผลต่อกระทบแมนเชสเตอร์ยูไนเต็ดมากนักเมื่อทีมคว้าดับเบิ้ลแชมป์ได้อีกสมัยในฤดูกาล1995-1996
มาร์ก ฮิวส์เป็นหนึ่งในผู้เล่นตัวหลักของเชลซีโดยคู่หูในแดนหน้าของเขาคือจิอันฟรังโก้ โซล่า ในฤดูกาล1996-1997 เขาสามารถคว้าแชมป์เอฟเอคัพร่วมกับทีมได้สำเร็จเมื่อเอาชนะมิดเดิลสโบรช์2-0 ในนัดชิงชนะเลิศ
ฤดูกาล1997-1998เป็นปีสุดท้ายของเขาและเชลซี ซึ่งเขาสามารถคว้าแชมป์ยูฟ่า คัพ วินเนอร์สคัพได้อีกสมัยโดยเอาชนะสตุ๊ทการ์ทได้1-0ในรอบชิงชนะเลิศ
เส้นทางค้าแข้ง > เซาแทมป์ตัน

ฤดูกาล1998-1999 มาร์ก ฮิวส์ย้ายมาร่วมทีมเซาแทมป์ตันด้วยค่าตัว 6แสน5หมื่นปอนด์ภายใต้การคุมทีมของเดฟ โจนส์ ด้วยวัยที่มากขึ้นทำให้เขายิงประตูไม่มากเหมือนเมื่อก่อนจึงปรับเปลี่ยนไปเล่นตำแหน่งกองกลาง  ประสบการณ์ของเขายังช่วยทีมได้มากสำหรับการต่อสู้ในพรีเมียร์ลีก 2ประตูที่เขาทำได้เกิดขึ้นในเกมส์พบแบล็กเบิร์นโรเวอส์ซึ่งเป็นทีมที่เขาย้ายไปเล่นให้ในเวลาต่อมา และเกมส์พบนิวคาสเซิ่ล ยูไนเต็ดในวันที่ 15 สิงหาคม 1999 ซึ่งเป็นลูกวอลเล่ย์สุดสวยที่อยู่ในความทรงจำของแฟนบอลหลายคน โดยในฤดูกาล 1998-1999 ฤดูกาลแรกของเขากับทีมเขาได้รับใบเหลืองถึง14 ใบ ซึ่งมากที่สุดในพรีเมียร์ลีก ในเดือนสิงหาคม ปี1999เขาได้รับแต่งตั้งให้เป็นผู้จัดการทีมชาติเวลส์ในขณะที่ยังไม่ได้แขวนสตั๊ด
เส้นทางค้าแข้ง > เอฟเวอร์ตันและแบล็กเบิร์นโรเวอส์

เมื่อเกล็น ฮ็อดเดิ้ลกลายเป็นผู้จัดการทีมคนใหม่ของเซาแทมป์ตัน มาร์ก ฮิวส์ในวัย36ปี ก็กลายเป็นนักเตะที่ไม่ได้อยู่ในแผนการทำทีม เขาจึงย้ายไปร่วมทีมเอฟเวอร์ตันและมีบทบาทในฐานะผู้เล่นน้อยลงตามวัย แต่ยังคงทำหน้าที่เป็นผู้จัดการทีมชาติเวลส์ต่อไป และเขาตัดสินใจย้ายมาเล่นในลีกระดับล่างเป็นครั้งแรกในฤดูกาล 2000-2001
เขากลายมาเป็นผู้เล่นคนสำคัญของแบล็กเบิร์นโรเวอส์และสามารถพาทีมคว้ารองแชมป์ดิวิชั่น1 (ปัจจุบันคือลีกแชมเปียนชิพ) พร้อมกับเลื่อนชั้นขึ้นมาเล่นในพรีเมียร์ลีกได้สำเร็จหลังจบฤดูกาล2000-2001
ฤดูกาล2001-2002แบล็กเบิร์นโรเวอส์สามารถคว้าแชมป์ลีกคัพได้สำเร็จและนั่นเป็นการชูถ้วยแชมป์ครั้งสุดท้ายของเขาก่อนที่จะประกาศเลิกเล่นในเดือนกรกฎาคม ปี 2002ก่อนอายุครบ39ปีเพียงไม่กี่เดือน
อาชีพผู้จัดการทีม > ทีมชาติเวลส์

มาร์ก ฮิวส์รับตำแหน่งผู้จัดการทีมชาติเวลส์ในปี 1999 ในขณะเป็นผู้เล่นของเซาแทมป์ตัน โดยเขารับงานต่อจากบ็อบบี้ กูลด์ และทำผลงานได้อย่างดีจนได้รับสัญญาระยะยาว ในช่วงเวลา5ปีของเขาในตำแหน่งผู้จัดการทีมชาติ เขาเกือบพาทีมผ่านเข้าไปเล่นในศึกฟุตบอลชิงแชมป์แห่งชาติยุโรปปี 2004 แต่ก็ต้องผิดหวังเมื่อทีมแพ้ต่อทีมชาติรัสเซียในรอบเพลย์ออฟ
อาชีพผู้จัดการทีม > แบล็กเบิร์นโรเวอส์

แม้จะทำผลงานได้ดีกับทีมชาติเวลส์ แต่ฮิวส์ก็ลาออกจากตำแหน่งผู้จัดการทีมชาติในเดือนกันยายน ปี 2004 เพื่อไปรับงานคุมทีมแบล็กเบิร์นโรเวอส์ทีมเก่าของเขาในพรีเมียร์ลีกอย่างเต็มตัวหลังจากเขานั่งควบ2ตำแหน่งทั้งผู้จัดการทีมชาติเวลส์และผู้จัดการชั่วคราวของแบล้คเบิร์น โรเวอร์สในปลายฤดูกาล2003-2004  ผลงานของเขาในปีนั้นคือการพาทีมรอดจากการตกชั้น และนำสโมสรเข้าถึงรอบ4ทีมสุดท้ายในเอฟเอคัพได้เป็นครั้งแรกในรอบ40ปี
ฤดูกาล2004-2005 ปีที่2ของเขากับทีมฮิวส์นำแบล็กเบิร์นจบฤดูกาลด้วยอันดับ6อย่างเหลือเชื่อ และได้ไปเล่นยูฟ่า คัพเมื่อจบฤดูกาล โดยในลีกทีมของเขาสามารถเอาชนะเชลซี, และชนะแมนเชสเตอร์ยูไนเต็ดทั้งนัดเหย้าและนัดเยือน รวมทั้งยังสมารถเอาชนะอาร์เซนอลได้สำเร็จ และทีมของเขายังเข้าไปชิงชนะเลิศถ้วยลีกคัพก่อนจะแพ้เชลซีไป1-0ทำให้ได้แค่รองแชมป์
วันที่ 4 พฤษภาคม ปี2006 จากผลงานอันยอดเยี่ยม ฮิวส์และผู้ช่วยของเขามาร์ก โบเวนได้รับการต่อสัญญาต่อไปอีก3ปี สัญญาฉบับนี้จะทำให้เขาอยู่กับทีมจนถึงช่วงฤดูร้อนของปี 2009
การสร้างทีมของเขาในอีวู้ด ปาร์คนั้นเขาได้ซื้อตัวผู้เล่นคนสำคัญของทีมเช่นเบนนี่ แม็คคาร์ธี่ย์ (2ล้านปอนด์),เดวิด เบนท์ลี่ย์ (5แสนปอนด์),ไรอัน เนลเซ่น (ฟรี) รวมถึงการได้ยอดกองหน้าอย่างโรเก้ ซาน ตา ครูซ (3ล้าน5แสนปอนด์) และกองหลังจอมโหดอย่าง คริสโตเฟอร์ แซมบ้า (4แสนปอนด์) แบล็กเบิร์นจบฤดูกาลด้วยอันดับ10 ในฤดูกาล2006-2007 และผ่านเข้าถึงรอบน็อคเอาท์ในศึกยูฟ่าคัพ ก่อนจะแพ้ไบเออร์ เลเวอร์คูเซ่นด้วยประตูรวม3-2 ส่วนในเอฟเอคัพเขาพาทีมเข้าถึงรอบรองชนะเลิศได้อีกครั้งและเป็นครั้งที่3ของทีม นับแต่ฮิวส์เข้ารับตำแหน่ง  และฤดูกาลนั้นเขาได้รับเลือกให้เป็นผู้จัดการทีมยอดเยี่ยมประจำเดือนตุลาคม
ฤดูกาล2007-2008 ฮิวส์พาทีมเก็บชัยชนะได้ถึง15นัด และจบฤดูกาลด้วยอันดับ7 โดยโรเก้ ซาน ตา ครูซกองหน้าที่เขาซื้อมายิงประตูในลีกได้ถึง19ประตูในฤดูกาลแรกที่มาร่วมทีม
อาชีพผู้จัดการทีม > แมนเชสเตอร์ซิตี

หลังจบฤดูกาล2007-2008 พ.ต.ท. ทักษิณ ชินวัตรประธานสโมสรแมนเชสเตอร์ซิตีในขณะนั้นสั่งปลด สเวน โกรัน อิริคสัน ออกจากตำแหน่งผู้จัดการทีมและแต่งตั้งมาร์ก ฮิวส์เป็นผู้จัดการทีมคนใหม่ในเดือนมิถุนายน ปี2008 ด้วยสัญญา3ปี
เดือนกันยายน ปี 2008 เกิดการเปลี่ยนแปลงครั้งใหญ่ในสโมสรเมื่อ แมนเชสเตอร์ซิตีถูกเทคโอเวอร์โดยกลุ่มADUG (Abu Dhabi United investment group) ซึ่งเป็นกลุ่มมหาเศรษฐีอาหรับ โดยมีการประเมินว่ามีทรัพย์สินมากกว่าโรมัน อับราโมวิชเจ้าของสโมสรเชลซีอยู่หลายเท่า และนั่นทำให้มาร์ก ฮิวส์มีเงินมหาศาลในการซื้อตัวนักเตะระดับโลกเข้าสู่สโมสร โดยการซื้อตัวผู้เล่นที่สั่นสะเทือนเกาะอังกฤษครั้งใหญ่ที่สุดคือการที่เขาซื้อตัวโรบินโญ่ดาวเตะบราซิลมาจากรีล มาดริดด้วยค่าตัวมากที่สุดในประเทศที่32ล้าน4แสนปอนด์
อาชีพผู้จัดการทีม > สโตกซิตี

มาร์ก ฮิวส์ โดนสโมสร สโตกซิตี ประกาศปลดหลังจากทำทีมตกรอบในศึกเอฟเอคัพ เมื่อวันที่ 6 มกราคม 2561 หลังจากแพ้โคเวนทรี ซิตี้ 1-2  ในขณะที่อันดับในพรีเมียร์ลีกก็อยู่ในเกณฑ์ตกชั้นเช่นกัน
ผลงาน > สมัยเป็นผู้เล่น

ได้รับเลือกให้เข้าสู่หอเกียรติยศของนักฟุตบอลอังกฤษ ปี2007
พรีเมียร์ลีก แชมป์:  ฤดูกาล1992-1993 และ1993-1994
พรีเมียร์ลีก รองแชมป์: ฤดูกาล1994-1995
เอฟเอคัพ แชมป์: ฤดูกาล1984-1985,1989-1990และฤดูกาล1993-1994
เอฟเอคัพ รองแชมป์: ฤดูกาล1994-1995
ลีกคัพ ชนะเลิศ: ฤดูกาล1991-1992
ลีกคัพ รองชนะเลิศ: ฤดูกาล1990-1991 และฤดูกาล1993-1994
แชร์ริตี้ ชิลด์ ปี1993,1994
ยูฟ่า คัพ วินเนอร์สคัพ แชมป์: ฤดูกาล1990-1991
ยูฟ่า ซูเปอร์ คัพ แชมป์: 1991
เอฟเอคัพ แชมป์:  ฤดูกาล 1996-1997
ลีกคัพ แชมป์: ฤดูกาล 1997-1998
ยูฟ่า คัพ วินเนอร์สคัพ ชนะเลิศ: ฤดูกาล 1997-1998
ดิวิชั่น 1 (ปัจจุบันคือ ลีกแชมเปียนชิพ) รองแชมป์: ฤดูกาล 2000-2001
ลีกคัพ แชมป์: ฤดูกาล 2001-2002
มิชชาเอล เจ้าชายแห่งซัคเซิน-ไวมาร์-ไอเซอนัค

มิชชาเอล เจ้าชายแห่งซัคเซิน-ไวมาร์-ไอเซอนัค (อังกฤษ: Michael, Prince of Saxe-Weimar-Eisenach) ประสูติเมื่อวันที่ 15 พฤศจิกายน พ.ศ. 2489 ณ บัมแบร์ค เป็นพระโอรสพระองค์กลางและพระองค์เดียวในคาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) และบารอนเนสเอลีซาเบ็ท แห่งวังเงินไฮม์-วินเทอร์ชไตน์ โดยเป็นพระญาติห่าง ๆ ในราชวงศ์เนเธอร์แลนด์ผ่านทางสายพระบิดา โดยมีพระบิดาและพระมารดาทูลหัวคือ
สมเด็จพระราชินีนาถยูเลียนาแห่งเนเธอร์แลนด์
แกรนด์ดัชเชสอานาตาเซียแห่งรัสเซีย
แอนนา แอนเดอร์สัน
เจ้าหญิงลูอีสแห่งซัคเซิน-ไมนิงเงิน
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) พระบิดาของพระองค์สิ้นพระชนม์ลงเมื่อวันที่ 14 ตุลาคม พ.ศ. 2531 พระองค์จึงกลายเป็นผู้นำราชวงศ์พระองค์ถัดมา
เสกสมรส

มิชชาเอล เจ้าชายแห่งซัคเซิน-ไวมาร์-ไอเซอนัค ทรงเสกสมรสครั้งแรกกับเรนาเทอ เฮ็งเคิล เมื่อวันที่ 9 มิถุนายน พ.ศ. 2513 และต่อมาทรงหย่ากันเมื่อวันที่ 9 มีนาคม พ.ศ. 2517 ไม่มีพระบุตร ต่อมาทรงเสกสมรสอีกครั้งกับดัคมาร์ เฮ็นนิงส์ เมื่อวันที่ 15 พฤศจิกายน พ.ศ. 2523 มีพระธิดา 1 พระองค์คือ
เจ้าหญิงเลโอนีแห่งซัคเซิน-ไวมาร์-ไอเซอนัค
ด้วยความที่พระองค์มีพระธิดาเพียงพระองค์เดียว ตำแหน่งผู้นำราชวงศ์จึงตกไปเป็นของเจ้าชายวิลเฮล็ม แอ็นสท์แห่งซัคเซิน-ไวมาร์-ไอเซอนัค พระญาติ
มาสค์ไรเดอร์ × มาสค์ไรเดอร์ โอส & ดับเบิล feat. สคัล MOVIE ไทเซ็น CORE

มาสค์ไรเดอร์ X มาสค์ไรเดอร์ โอซ์ & ดับเบิ้ล FEAT.สคัล MOVIE ไทเซน CORE (อังกฤษ: Kamen Raidā × Kamen Raidā Ōzu ando Daburu fīcharingu Sukaru: Mūbī Taisen Koa) เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิ้ลและมาสค์ไรเดอร์โอซ์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 18 ธันวาคม ค.ศ. 2010
มาสค์ไรเดอร์ที่ปรากฏเฉพาะในภาพยนตร์ > มาสค์ไรเดอร์สคัลคริสตัล

มาสค์ไรเดอร์สคัลร่างไม่สมบูรณ์ โดยมีลักษณะต่างกันคือส่วนหัวจะไม่มีรอยหยักสีดำกลางหน้าผากและส่วนหัวมีลักษณะคล้ายคริสตัล
เพลงประกอบ

"HEART∞BREAKER~ "
ขับร้องโดย - DaiKichi
ดูเพิ่ม

มาสค์ไรเดอร์ดับเบิล
มาสค์ไรเดอร์โอส
แหล่งข้อมูลอื่น

Official website เก็บถาวร 2011-02-02 ที่ เวย์แบ็กแมชชีน (ญี่ปุ่น)
Toei film website (ญี่ปุ่น)
มาร์เวลเทเลวิชัน

| --- | --- |

ประเภท: Division
อุตสาหกรรม: Television
รูปแบบ: Superhero
ก่อตั้ง: 28 มิถุนายน 2010; 14 ปีก่อน (2010-06-28)
เลิกกิจการ: 10 ธันวาคม 2019; 4 ปีก่อน (2019-12-10)
สาเหตุ: Folded into Marvel Studios
ถัดไป: Marvel Studios
สำนักงานใหญ่: 500 South Buena Vista Street,Burbank, California, United States, United States
บุคลากรหลัก: Jeph Loeb (EVP) Karim Zreik (SVP)
ผลิตภัณฑ์: Television series
บริษัทแม่: Marvel Studios  (Walt Disney Studios)
เว็บไซต์: marvel.com/tv-shows
มาร์เวลเทเลวิชัน (อังกฤษ: Marvel Television) เป็นบริษัทผลิตรายการโทรทัศน์ของอเมริกาที่รับผิดชอบการแสดงสดและแอนิเมชั่น (ผ่าน Marvel Animation) รายการโทรทัศน์และซีรีส์ Direct-to-DVD ที่สร้างจากตัวละครจากมาร์เวลคอมิกส์ แผนกนี้ตั้งอยู่ในส่วนของบริษัทในเครือ ABC Studios  มาร์เวลเทเลวิชันยังร่วมมือกับ 20th Century Fox ในการผลิตรายการที่สร้างจากแฟรนไชส์ ​​X-Men เช่น Legion และ The Gifted  แผนกนี้ถูกย้ายไปยัง Marvel Studios จาก Marvel Entertainment ในเดือนตุลาคม พ.ศ. 2562 และถูกยุบรวมในสองเดือนต่อมา  มาร์เวลเทเลวิชันอาจถูกใช้เป็นป้ายกำกับ
มิ โก

| มิ โก |
| --- | --- |

ปรากฏครั้งแรก: The Whisperer in Darkness (1931)
สร้างโดย: เอช. พี. เลิฟคราฟท์
มิ โก (อังกฤษ: Mi-go) มีอีกชื่อว่าราจากยุกกอธ (Fungi from Yuggoth) เป็นมนุษย์ต่างดาวซึ่งมีบทบาทในเรื่องชุดตำนานคธูลู มิ โกปรากฏตัวครั้งแรกในเรื่องสั้น The Whisperer in Darkness ซึ่งประพันธ์โดยเอช. พี. เลิฟคราฟท์ และเผนแพร่ในปีพ.ศ. 2474
ลักษณะโดยรวม

มิ โกมีลักษณะผสมกันระหว่างเห็ดรากับสัตว์จำพวกกุ้ง-กั้ง-ปู มีส่วนหัวเป็นทรงรีที่ประกอบจากปุ่มแหลมจำนวนมากและหนวดรับสัมผัส ใน The Whisperer in Darkness ระบุว่าร่างกายของมิ โกเป็นสสารที่ไม่มีบนโลก มิ โกสามารถทำให้ตัวเองอยู่ในสภาพแข็งเหมือนตายแล้วได้จนกระทั่งได้รับความร้อนซึ่งทำให้ตัวยืดหยุ่นขึ้น ลำตัวของมิ โกมีความยาวประมาณหนึ่งเมตรครึ่งและมีขาจำนวนมาก ทั้งยังมีปีกแบบค้างคาวจำนวนหนึ่งซึ่งสามารถบินในอวกาศด้วยเอเธอร์(ธาตุในแนวคิดก่อนหน้าทฤษฎีสัมพัทธภาพพิเศษของอัลเบิร์ต ไอน์สไตน์) ปีกนี้ไม่สามารถบินบนโลกได้ดีนัก
วิทยาการสำคัญของมิ โกก็คือการผ่าตัดย้ายสมองเป็นๆของมนุษย์มาเก็บไว้ในภาชนะพิเศษซึ่งทำให้สมองนั้นสามารถรับรู้และสื่อสารกับภายนอกได้ ส่วนใหญ่แล้วมิ โกจะใช้วิธีนี้ในการพามนุษย์เดินทางระหว่างดวงดาว โดยนิคมสำคัญของมิโกนั้นอยู่ที่ดาวยุกกอธ ซึ่งเลิฟคราฟท์เองเคยระบุว่าเป็นดาวพลูโต แต่นักประพันธ์อื่นๆมักระบุว่ายุกกอธเป็นดาวเคราะห์ที่อยู่ไกลออกไปอีก นอกจากเมืองแล้วมิ โกยังทำเหมืองแร่โลหะที่เรียกว่า tok'l บนดาวยุกกอธด้วย ซึ่งโลหะชนิดนี้เป็นวัสดุสำคัญในการทำภาชนะบรรจุสมองและใช้ในพิธีกรรมต่างๆ
แม้จะเป็นเผ่าพันธุ์ที่มีความก้าวหน้าทางวิทยาการในระดับสูง แต่มิ โกก็ยังมีความเชื่อในรูปแบบศาสนาโดยบูชาเทพเจ้าต่างๆทั้งเกรทโอลด์วันและเอาเตอร์ก็อด แนวคิดด้านศีลธรรมของมิ โกนั้นแตกต่างจากมนุษย์มากจึงทำให้ดูเหมือนเป็นสิ่งมีชีวิตที่ชั่วร้าย
ในสื่ออื่นๆ

มิ โกเป็นเผ่าพันธุ์ตัวร้ายสำคัญใน Delta Green ซึ่งเป็นภาคเสริมของ Call of Cthulhu ฉบับเกมเล่นตามบทบาท ซึ่งระบุเพิ่มเติมไว้ว่ามิ โกนั้นจะสื่อสารกันโดยการเปลี่ยนสีของส่วนหัวและทำเสียงประหลาด มิ โกพูดภาษามนุษย์ได้ถ้าหากรับการผ่าตัดดัดแปลงอวัยวะออกเสียงแล้ว
มิคาอิล อันโตนิโอ

| 0 | 1 | 2 | 3 |
| --- | --- | --- | --- |
 A black man wearing a claret and blue football shirt, white shorts, claret socks and orange football boots stares ahead, his hands held together in front.แอนโตนีโอขณะเล่นให้แก่เวสต์แฮมยูไนเต็ดในปี 2015
ข้อมูลส่วนตัว
ชื่อเต็ม:  มีชาอิล เกรกอรี แอนโตนีโอ
วันเกิด:   (1990-03-28) 28 มีนาคม ค.ศ. 1990 (34 ปี)
สถานที่เกิด:  แวนด์สเวิร์ธ ลอนดอน อังกฤษ
ส่วนสูง:  1.80 m (5 ft 11 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  เวสต์แฮมยูไนเต็ด
หมายเลข:  9
สโมสรเยาวชน
2002–2007:  ทูทิงแอนด์มิตแชมยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2008 |  ทูทิงแอนด์มิตแชมยูไนเต็ด |  9 |  (7) |
| 2008–2012 |  เรดิง |  28 |  (1) |
| 2009 |  → ทูทิงแอนด์มิตแชมยูไนเต็ด (ยืมตัว) |  5 |  (3) |
| 2009 |  → เชลต์นัมทาวน์ (ยืมตัว) |  9 |  (0) |
| 2009–2010 |  → เซาแทมป์ตัน (ยืมตัว) |  28 |  (3) |
| 2011 |  → โคลเชสเตอร์ยูไนเต็ด (ยืมตัว) |  15 |  (4) |
| 2012 |  → เชฟฟีลด์เวนส์เดย์ (ยืมตัว) |  14 |  (5) |
| 2012–2014 |  เชฟฟีลด์เวนส์เดย์ |  64 |  (12) |
| 2014–2015 |  นอตทิงแฮมฟอเรสต์ |  50 |  (16) |
| 2015– |  เวสต์แฮมยูไนเต็ด |  193 |  (55) |
ทีมชาติ‡
| 2021– |  จาเมกา |  6 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19:47, 3 กุมภาพันธ์ ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 05:16, 9 พฤษภาคม 2022 (UTC)
มีชาอิล เกรกอรี แอนโตนีโอ (อังกฤษ: Michail Gregory Antonio, เกิดวันที่ 28 มีนาคม ค.ศ. 1990) เป็นนักฟุตบอล ตำแหน่งกองหน้า ปัจจุบันเล่นในระดับพรีเมียร์ลีกให้กับเวสต์แฮมยูไนเต็ด และทีมชาติจาเมกา
เขาเริ่มต้นอาชีพกับสโมสรฟุตบอลทูทิงแอนด์มิตแชมยูไนเต็ดซึ่งเป็นสโมสรระดับนอกลีก (ระดับ 7 ของระบบลีกฟุตบอลอังกฤษ) ก่อนที่จะมาเล่นให้กับทีมในฟุตบอลลีก อาทิ เรดิง, เชลต์นัมทาวน์, เซาแทมป์ตัน, โคลเชสเตอร์ยูไนเต็ด, เชฟฟีลด์เวนส์เดย์ และนอตทิงแฮมฟอเรสต์
แหล่งข้อมูลอื่น

Michail Antonio profile at West Ham United F.C.
สถิติของ Michail Antonio ที่ Soccerbase
| ด ค กผู้เล่นชุดปัจจุบันของสโมสรฟุตบอลเวสต์แฮมยูไนเต็ด  |
| --- | --- |
 1 ฟาเบียญสกี  2 จอห์นสัน  3 เครสส์เวลล์  4 ซูมา (c)  5 โซวฟาล  7 วอร์ด-พราวส์  8 ฟอร์นัลส์  9 อันโตนิโอ  10 ปาเกตา  14 คูดุส  15 มัฟโรปาโนส  17 คอร์เน็ต  18 อิงส์  19 อัลบาเรซ  20 โบเวน  21 อ็อกบอนนา  22 เบนรามา  23 อาเรออลา  24 เคเรอร์  27 อะกัรด์  28 โซว์แช็ก  35 แรนดอล์ฟ  33 แอแมร์ซง  49 แอแนง  ผู้จัดการ: มอยส์
มาโซลีโน ดา ปานีกาเล

มาโซลิโน ดา พานิคาเล (อังกฤษ: Masolino da Panicale หรือ Tommaso di Cristoforo Fini) (ราว ค.ศ. 1383 - ราว ค.ศ. 1447) เป็นจิตรกรยุคฟื้นฟูศิลปวิทยาชาวอิตาลีในคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนังและจิตรกรรมแผง มาโซลิโน ดา พานิคาเลเกิดราว ค.ศ. 1383 ที่เมืองพานิคาเลในประเทศอิตาลี และเสียชีวิตเมื่อราว ค.ศ. 1447
งานที่เป็นที่รู้จักกันดีที่สุดก็เห็นจะเป็นงานที่เขียนร่วมกับมาซาชิโอ ในปี ค.ศ. 1424: “พระแม่มารีและพระบุตรกับนักบุญแอนน์” และงานจิตรกรรมฝาผนังภายในชาเปลบรันคาชชิที่เขียนระหว่างปี ค.ศ. 1424 ถึงปี ค.ศ. 1428
งานชิ้นสำคัญๆ ของมาโซลิโนก็ได้แก่
“พระแม่มารีและพระบุตร” (ค.ศ. 1423), สีฝุ่นบนแผง, หอศิลป์แห่งเบรเมน, เยอรมนี
“พระแม่มารีและพระบุตร, นักบุญแอนน์ และเทวดา” (ค.ศ. 1424), วัดซานอัมโบรจิโอแห่งฟลอเรนซ์
“พระสันตะปาปาเกรกอรีผู้ยิ่งใหญ่และนักบุญแม็ทไธยัส” (ราว ค.ศ. 1425) ส่วนหนึ่งของบานพับภาพสามสองด้าน, มหาวิหารซานตามาเรียมายอเร, โรม
ฉากแท่นบูชา “การประกาศของเทพ” (ค.ศ. 1425/1430), ชาเปลการ์ดินิ, วัดซานนิโคโลโอลตราร์โน, ฟลอเรนซ์
จิตรกรรมฝาผนัง “ชีวิตนักบุญจอห์นแบ็พทิสต์”  (ค.ศ. 1435), หอศีลจุ่มที่คาสติกลิโอเน โอโลนา
จอร์โจ วาซารีรวมประวัติชีวิตของมาโซลิโน ดา พานิคาเลในหนังสือ “ชีวิตจิตรกร, ประติมากร, และสถาปนิกผู้ดีเด่น”
ดูเพิ่ม

จิตรกรรมฝาผนัง
จิตรกรรมแผง
จิตรกรรมยุคฟื้นฟูศิลปวิทยาอิตาลี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มาโซลิโน ดา พานิคาเล
ชีวประวัติของมาโซลิโน ดา พานิคาเลที่ [zzz พิพิธภัณฑ์ศิลปะเว็บ]
ภาพเขียนของมาโซลิโน ดา พานิคาเลที่ พิพิธภัณฑ์ศิลปะเว็บ
Masolino da Panicale at Panopticon Virtual Art Gallery เก็บถาวร 2007-09-27 ที่ เวย์แบ็กแมชชีน
Masolino da Panicale on Artcyclopedia
Herbermann, Charles, บ.ก. (1913). "Masolino da Panicale" . สารานุกรมคาทอลิก. New York: Robert Appleton Company.
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง